**INDOKOLÁS**

**egyes önkormányzati rendeletek módosításához**

**Általános indokolás**

Szolnok Megyei Jogú Város Önkormányzata Szervezeti és Működési Szabályzatáról szóló 7/2014. (II.28.) önkormányzati rendeletének 2020. június 25-i módosítását követően szükségessé vált a módosítással érintett rendeletekben az új szabályozás átvezetése.

A díjadományozás gyakorlati működésének megfelelő pontosítások is szabályozásra kerülnek.

**Részletes indokolás**

**az 1-6.§-hoz**

Az SZMSZ 2/a. mellékletének XVI. fejezet 2. pontja értelmében a polgármester dönt a „Szolnokért Emlékérem” adományozásáról, illetve a 3. pontja értelmében a díszpolgári cím adományozását megelőzően a polgármester 5 fős eseti kuratóriumot választ Szolnok Díszpolgárai, valamint Ezüst Pelikán Díjasai közül. Ezen hatáskörváltozásokat szükséges átvezetni a Szolnok Megyei Jogú Város Önkormányzata díjairól szóló 15/2010. (IV.30.) önkormányzati rendeletben is.

A díjadományozás gyakorlati működésének megfelelő pontosítások is szabályozásra kerülnek.

**a 7-8.§-hoz**

Az SZMSZ 2/a. melléklet X. fejezetében és a 3/a. mellékletében módosult a polgármester és az Egészségügyi, Szociális és Környezetvédelmi Bizottság hatásköre. Ezeket a módosításokat szükséges az önkormányzati tulajdonban lévő lakások bérletéről, valamint elidegenítéséről szóló 25/2005. (VI.30.) önkormányzati rendeletben átvezetni.

**a 9.§-hoz**

A rendelet hatálybalépéséről, hatályon kívül helyezéséről és alkalmazásáról rendelkezik.